CELEX: 62018CB0258
Language: hu
Date: 2020-02-13 00:00:00
Title: C-258/18. sz. ügy: A Bíróság (hatodik tanács) 2020. február 13-i végzése (Centrale Raad van Beroep [Hollandia] előzetes döntéshozatal iránti kérelme) – H. Solak kontra Raad van bestuur van het Uitvoeringsinstituut werknemersverzekeringen (Uwv) (Előzetes döntéshozatal – A Bíróság eljárási szabályzatának 99. cikke – EGK – Törökország társulási megállapodás – A kiegészítő jegyzőkönyv 59. cikke – 3/80. sz. határozat – A török migráns munkavállalók szociális biztonsága – A lakóhelyhez kapcsolódó szabályok alóli mentesség – 6. cikk – Kiegészítő ellátások – Felfüggesztés – A fogadó tagállam állampolgárságáról való lemondás – 883/2004/EK rendelet – Nem járulékalapú különleges ellátások – Lakóhelyre vonatkozó feltétel)

27.4.2020   
            
            
               HU
            
            
               Az Európai Unió Hivatalos Lapja
            
            
               C 137/25
            
         
      A Bíróság (hatodik tanács) 2020. február 13-i végzése (Centrale Raad van Beroep [Hollandia] előzetes döntéshozatal iránti kérelme) – H. Solak kontra Raad van bestuur van het Uitvoeringsinstituut werknemersverzekeringen (Uwv)
      (C-258/18. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - EGK – Törökország társulási megállapodás - A kiegészítő jegyzőkönyv 59. cikke - 3/80. sz. határozat - A török migráns munkavállalók szociális biztonsága - A lakóhelyhez kapcsolódó szabályok alóli mentesség - 6. cikk - Kiegészítő ellátások - Felfüggesztés - A fogadó tagállam állampolgárságáról való lemondás - 883/2004/EK rendelet - Nem járulékalapú különleges ellátások - Lakóhelyre vonatkozó feltétel)
      (2020/C 137/33)
      Az eljárás nyelve: holland
      
         A kérdést előterjesztő bíróság
      
      Centrale Raad van Beroep
      
         Az alapeljárás felei
      
      
         Felperes: H. Solak
      
         Alperes: Raad van bestuur van het Uitvoeringsinstituut werknemersverzekeringen (Uwv)
      
         Rendelkező rész
      
      A Brüsszelben 1970. november 23-án aláírt – a Közösség nevében az 1972. december 19-i 2760/72/EGK tanácsi rendelettel megkötött, jóváhagyott és megerősített – kiegészítő jegyzőkönyv 59. cikkel összefüggésben értelmezett, az Európai Közösségek tagállamai társadalombiztosítási rendszerének török munkavállalókra és családtagjaikra történő alkalmazásáról szóló, 1980. szeptember 19-i 3/80. sz. társulási tanácsi határozat 6. cikke (1) bekezdésének első albekezdését úgy kell értelmezni, hogy azzal nem ellentétes az a nemzeti jogszabály, mely alapján a rokkantsági nyugdíjat a létminimum fedezése érdekében kiegészítő, a valamely tagállam rendes munkaerő-piacához tartozó török állampolgár részére folyósított ellátás felfüggesztésre kerül, miután a tagállam állampolgárságáról – melyet ott-tartózkodása során szerzett meg – lemondott, és származási tagállamába visszatért.
      
         (1)  HL C 276., 2018.8.6.